Euroopa Liidu Teataja L 297 , 18/11/1999 Lk 0042 - 0043



EMP Ühiskomitee otsus nr 116/98, 18. detsember 1998, millega muudetakse EMP lepingu II lisa (tehnilised normid, standardid, katsetamine ja sertifitseerimine) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98, ning arvestades, et: lepingu II lisa muudeti EMP Ühiskomitee 4. juuli 1998. aasta otsusega nr 63/98 [1]; lepingusse tuleb lisada komisjoni 9. juuli 1997. aasta otsus 97/523/EÜ Euroopa digitaalse juhtmeta telekommunikatsioonisüsteemi (DECT) lõppseadmete üldiste ühendamisnõuete ühise tehnilise normi kohta (2. väljaanne) [2]; lepingusse tuleb lisada komisjoni 9. juuli 1997. aasta otsus 97/524/EÜ Euroopa digitaalse juhtmeta telekommunikatsioonisüsteemi (DECT) telefonirakendustele esitatavate nõuete ühise tehnilise normi kohta (2. väljaanne) [3]; lepingusse tuleb lisada komisjoni 9. juuli 1997. aasta otsus 97/525/EÜ Euroopa digitaalse juhtmeta telekommunikatsioonisüsteemi (DECT) üldjuurdepääsuprofiili rakenduste lõppseadmete ühendamisnõuete ühise tehnilise normi kohta [4]; komisjoni otsus 97/523/EÜ tühistab alates 10. jaanuarist 1998 komisjoni otsuse 94/471/EÜ Euroopa digitaalse juhtmeta telekommunikatsioonisüsteemi (DECT) lõppseadmete üldiste ühendamisnõuete üldise tehnilise normi kohta, mis on lepingusse lisatud ja mis tuleb seetõttu lepingus kehtetuks tunnistada; komisjoni otsus 97/524/EÜ tühistab alates 10. jaanuarist 1998 komisjoni otsuse 94/472/EÜ Euroopa digitaalse juhtmeta telekommunikatsioonisüsteemi (DECT) telefonirakendustele esitatavate nõuete üldise tehnilise normi kohta, mis on lepingusse lisatud ja mis tuleb seetõttu lepingus kehtetuks tunnistada; komisjoni otsus 97/525/EÜ tühistab alates 10. jaanuarist 1998 komisjoni otsuse 95/525/EÜ Euroopa digitaalse juhtmeta telekommunikatsioonisüsteemi (DECT) avaliku juurdepääsuprofiili rakenduste lõppseadmete ühendamisnõuete ühise tehnilise normi kohta, mis on lepingusse lisatud ja mis tuleb seetõttu lepingus kehtetuks tunnistada, ON VASTU VÕTNUD JÄRGMISE OTSUSE: Artikkel 1 Lepingu II lisa XVIII peatüki punkti 4za (komisjoni otsus 97/522/EÜ) järele lisatakse järgmised punktid: "4zb. 397 D 0523: komisjoni otsus 97/523/EÜ, 9. juuli 1997, Euroopa digitaalse juhtmeta telekommunikatsioonisüsteemi (DECT) lõppseadmete üldiste ühendamisnõuete ühise tehnilise normi kohta (2. väljaanne) (EÜT L 215, 7.8.1997, lk 48). 4zc. 397 D 0524: komisjoni otsus 97/524/EÜ, 9. juuli 1997, Euroopa digitaalse juhtmeta telekommunikatsioonisüsteemi (DECT) telefonirakendustele esitatavate nõuete ühise tehnilise normi kohta (2. väljaanne) (EÜT L 215, 7.8.1997, lk 50), parandatult EÜT L 160, 4.6.1998, lk 47. 4zd. 397 D 0525: komisjoni otsus 97/525/EÜ, 9. juuli 1997, Euroopa digitaalse juhtmeta telekommunikatsioonisüsteemi (DECT) üldjuurdepääsuprofiili rakenduste lõppseadmete ühendamisnõuete ühise tehnilise normi kohta (EÜT L 215, 7.8.1997, lk 52), parandatult EÜT L 160, 4.6.1998, lk 47." Artikkel 2 Lepingu II lisa XVIII peatüki punkti 4d (komisjoni otsus 94/471/EÜ), 4e (komisjoni otsus 94/472/EÜ) ja punkti 4k (komisjoni otsus 95/525/EÜ) tekst jäetakse välja. Artikkel 3 Komisjoni otsuste 97/523/EÜ, 97/524/EÜ ja 97/525/EÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 4 Käesolev otsus jõustub 19. detsembril 1998 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 5 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 18. detsember 1998 EMP Ühiskomitee nimel eesistuja N. v. Liechtenstein [1] EÜT L 100, 15.4.1999, lk 42. [2] EÜT L 215, 7.8.1997, lk 48. [3] EÜT L 215, 7.8.1997, lk 50. [4] EÜT L 215, 7.8.1997, lk 52. --------------------------------------------------